Templed hunan-fyfyrio y gellir ei addasu
Mae’r templed hunan-fyfyrio addasadwy hwn wedi’i gymryd o ddeunyddiau a grëwyd gan Coalition for Racial Equality and Rights, Awst 2021 fel rhan o ganllaw datblygu cwricwlwm gwrth-hiliaeth i athrawon yn yr Alban. Mae Introduction to Anti-Racist Curriculum Development yn ganllaw i athrawon, ac wedi'i anelu at gefnogi arfer well yn ysgolion yr Alban. Mae wedi'i addasu fel a ganlyn at ein dibenion ni:
· Mae ‘Yr Alban’ wedi’i newid i ‘Cymru’
· Mae ‘BME’ wedi’i newid i ‘Du, Asiaidd a Lleiafrifoedd Ethnig’
Mae’r templed hwn yn seiliedig ar dystiolaeth o ystod eang o waith ymchwil a gwerthuso ar yr hyn sy’n gweithio i leihau rhagfarn a gwahaniaethu, yn ogystal â rhai egwyddorion allweddol a dynnwyd o ffynonellau academaidd a ffynonellau eraill ar ddadgoloneiddio’r cwricwlwm a dulliau dysgu rhyngddiwylliannol.
Ei fwriad yw helpu pobl sy'n datblygu adnoddau cwricwlwm i adfyfyrio ar nodweddion a allai wneud eu dulliau yn fwy, neu'n llai effeithiol.
Mae nodweddion i'w hystyried wedi'u nodi ar gyfer y tri maes allweddol hyn:
• Dadgoloneiddio'r cwricwlwm
• Meithrin cymhwysedd rhyngddiwylliannol
• Lleihau hiliaeth, rhagfarn a gwahaniaethu

Mae llawer o'r nodweddion i'w hystyried yn gorgyffwrdd rhwng y tri maes hyn, ac felly mae ganddynt fanteision ehangach.
Dylid nodi bod yr ymchwil a gyhoeddwyd yn dangos yn glir nad oes un ffordd ddibynadwy, unigol o gyflwyno’r math hwn o ddysgu. Mae hyn yn berthnasol ar draws lleoliadau addysgol a grwpiau oedran. Bydd agweddau ac ymddygiad dysgwyr yn amrywio'n fawr; efallai y bydd gan rai ragfarnau ymhlyg neu amlwg, a gall rhai fod yn disgyblion llawn cymhelliant neu heb gymhelliant. Mae pob un o'r rhinweddau hyn yn creu ymateb gwahanol i wahanol fathau o weithgaredd a chynnwys.
Mae adnoddau effeithiol yn defnyddio ystod o ddulliau sydd wedi dangos llwyddiant o dan yr amodau amrywiol hyn ac yn osgoi technegau y dangoswyd eu bod yn wrthgynhyrchiol. Mae hefyd angen sicrhau bod dulliau gweithredu yn targedu math penodol o ragfarn (e.e. hiliaeth), gan fod gwahanol agweddau a strwythurau cymdeithasol yn sail i ragfarn ar gyfer gwahanol grwpiau nodweddion gwarchodedig. Ni fydd un dull i bawb yn gweithio.
Ni ddisgwylir i unrhyw un allu cynnwys yr holl nodweddion cadarnhaol a nodir yn y templed mewn unrhyw un adnodd cwricwlwm. Darperir nifer fawr o nodweddion fel y gallwch ddarllen drwyddynt yn fyr, ac yna canolbwyntio ar y rhai mwyaf perthnasol ar gyfer eich gwaith penodol. Ar yr un pryd, nid yw'r nodweddion sydd wedi'u cynnwys yma yn hollgynhwysfawr – mae yna lawer o ffyrdd o ymgorffori gwrth-hiliaeth i mewn i ddysgu.
Bydd nifer y nodweddion sy'n berthnasol yn dibynnu ar natur yr adnodd neu'r cynllun gwers sy'n cael ei ddatblygu. Bwriad y templed yw eich galluogi i nodi lle mae gennych chi arfer da eisoes, ac i ysbrydoli syniadau ar gyfer adeiladu mwy.
	Enw’r adnodd / gwers:  

	Trosolwg 
Pwnc / thema / teitl y modiwl:  
Oedran/Cyfnod:  
Crynodeb:  

	Dadgoloneiddio’r curicwlwm
	

	Yn cynnwys safbwyntiau amrywiol yn y cynllun gwers/adnodd fel rhan annatod o ddysgu, yn hytrach na fel rhywbeth ychwanegol
	

	Yn cynnwys ffynonellau a ysgrifennwyd gan bobl o leiafrifoedd ethnig, boed o safbwynt Cymreig/Prydeinig neu fyd-eang
	

	Yn canolbwyntio ar debygrwydd yn ogystal â gwahaniaethau wrth rannu straeon personol am draddodiad a threftadaeth, ac yn disgwyl yr un lefel o rannu gan disgyblion o fwyafrifoedd ethnig â dysgwyr lleiafrifoedd ethnig
	

	Yn cynnwys cymeriadau o gefndiroedd Du, Asiaidd a Lleiafrifoedd Ethnig mewn straeon sydd â'u naratifau a'u lleisiau eu hunain, sy'n ddilys, sy'n gallu gweithredu ac sy'n rhydd o stereoteipiau/ystrydebau niweidiol
	

	Cyflwyno a thrafod pynciau a all fod yn ofidus i disgyblion Du, Asiaidd a Lleiafrifoedd Ethnig gyda gofal a sensitifrwydd
	

	Yn creu cysylltiadau rhwng gwrthrychau ac arferion bob dydd yng Nghymru/Prydain, a gorffennol byd-eang Cymru a’i hanes mudo
	

	Yn archwilio digwyddiadau hanesyddol a byd-eang i greu dealltwriaeth o anghydraddoldebau cyfredol
	

	Meithrin cymhwysedd rhyngddiwylliannol
	

	Yn ystyried cymhwysedd rhyngddiwylliannol (a sut y gellir cefnogi dysgwyr i ddatblygu hyn) fel rhan o gynllunio sesiynau
	

	Yn annog dysgwyr i ryngweithio, cydweithio, defnyddio sgiliau datrys problemau, meddwl yn feirniadol a/neu addasu
	

	Annog ‘categoreiddio lluosog’, gan gydnabod bod pobl yn amrywiol ac yn unigol ac nad ydynt yn perthyn i un grŵp yn unig (h.y. croestoriadedd a phlwraliaeth) – mae hyn yn cynnwys meithrin goddefgarwch o amwysedd ac annog dysgwyr i beidio labelu
	

	Annog dysgwyr i feddwl gydag empathi / gweld pethau o safbwynt pobl sydd ar y cyrion (e.e. pobl sy’n wynebu hiliaeth)
	

	Meithrin hyder dysgwyr i herio, a chael eu herio
	

	Yn ennyn ymdeimlad dysgwyr o chwilfrydedd a meddwl agored
	

	Yn pwysleisio pwysigrwydd parch
	

	Yn ymdrin ag ystod o safbwyntiau byd-eang a systemau cred mewn ffordd sydd hefyd yn ei gwneud yn ofynnol i disgyblion ystyried eu safbwyntiau eu hunain o'r byd a'u systemau cred
	

	Lleihau hiliaeth, rhagfarn a gwahaniaethu
	

	Dull cynaliadwy: Yn cynnwys amrywiaeth o weithgareddau / dysgu dros amser, yn hytrach na gwers unigol; cefnogi dull ysgol gyfan o ymdrin â gwrth-hiliaeth
	

	Yn cynnwys gweithgareddau dysgu cydweithredol lle mae'n rhaid i ystod amrywiol o bobl weithio gyda'i gilydd
	

	Tarfu ar safbwyntiau am y ‘grŵp poblogaidd ’ a’r ‘grŵp amhoblogaidd’ drwy ymgorffori amrywiaeth o disgyblion mewn grwpiau mewn ffyrdd niwtral, megis aelodau tîm neu hoffderau tebyg
	

	Yn cynnwys cyfleoedd i disgyblion fynegi eu barn trwy brosesau meddylgar sy'n gofyn am ymhelaethu ac afyfyrio
	

	Yn cynnwys elfen weithredu, lle mae gofyn i disgyblion ddisgrifio sut y byddant yn rhoi eu dysgu ar waith
	

	Yn defnyddio dadleuon cryf o blaid cydraddoldeb, yn osgoi dadleuon gwan ac yn osgoi cyflwyno gwybodaeth amherthnasol
	

	Yn defnyddio straeon sy'n portreadu cyfeillgarwch cryf rhwng pobl ethnig lleiafrifol a mwyafrifoedd ethnig yn gadarnhaol
	

	Yn pwysleisio atebolrwydd unigol dysgwyr am herio hiliaeth yn hytrach nag atebolrwydd cymdeithasol cyffredinol
	

	Yn cyflwyno agweddau / ymddygiad heb ragfarn fel ‘y norm’ neu’n ddymunol yn gymdeithasol yng ngrŵp cyfoedion, dinas, gwlad neu grŵp/rhywbeth arall mae dysgwyr yn uniaethu ag ef
	

	Yn hyrwyddo ymddygiad dymunol – annog herio rhagfarn yn hytrach nag annog peidio bod yn rhagfarnllyd, a/neu annog dysgwyr i ystyried eu barn eu hunain amdanynt eu hunain fel teg, moesol, gweddus ag ati ac yn cyferbynnu hynny ag annhegwch, anfoesoldeb, rhagfarn ag ati 
	

	Yn cyfuno gwybodaeth sy'n profi bod gwahaniaethu hiliol yn real gyda gweithgareddau sy’n ysgogi unigolion i beidio â rhagfarnu
	

	Yn cyflwyno negeseuon cadarnhaol sy’n cael eu hystyried yn gyffredinol yn wir (‘truisms’); yn enwedig os yw dysgwyr wedyn yn esbonio pam mae’r rhain yn wir (e.e. esbonio pam mae cydraddoldeb yn bwysig)
	

	Yn cyflwyno negeseuon sy'n syml ac yn cael eu hailadrodd nifer gymedrol o weithiau	
	

	Yn osgoi gwneud i ymddygiad di-ragfarn / sy’n herio rhagfarn ymddangos yn eithriadol neu arwrol (mae hyn yn gwneud iddo ymddangos yn llai cyraeddadwy)
	

	Yn osgoi awgrymu bod rhagfarn yn rhan arferol neu anochel o ymddygiad dynol
	

	Osgoi cyflwyno gwybodaeth / defnyddio gweithgareddau sy'n debygol o wneud i disgyblion deimlo'n euog, yn ddig, yn amddiffynnol neu'n dwp
	

	Herio stereoteipiau/ystrydebau (gan osgoi enghreifftiau lle mae anghydffurfiaeth yn eithafol iawn)
	

	Yn defnyddio enghreifftiau o bobl o’r grŵp sy’n wynebu rhagfarn sy’n cael eu hedmygu, mewn cyferbyniad ag enghreifftiau o bobl o’r grŵp dominyddol sy’n cael eu casáu (e.e. arloeswyr neu weithredwyr Du, Asiaidd a Lleiafrifoedd Ethnig, yn ddelfrydol gyda chysylltiadau â Chymru / Prydain, yn wahanol i’w gormeswyr o'r grŵp ethnig dominyddol)
	

	Yn cynnwys gwybodaeth am hawliau pobl ifanc o dan gyfraith gwrth-wahaniaethu/troseddau casineb
	

	Yn osgoi canolbwyntio'n ormodol ar wahaniaeth diwylliannol, ar draul yr hyn sy’n gyffredin
	

	Yn osgoi defnyddio cymeriad neu berson nad yw dysgwyr yn ei hoffi fel y prif gymeriad / person sy'n cyflwyno negeseuon gwrth-ragfarn
	

	Yn osgoi cyflwyno gwybodaeth negyddol (e.e. chwarae rôl ‘dadleuydd y diafol’, chwalu mythau sy’n ailadrodd mythau, cyfarwyddo pobl i beidio â defnyddio stereoteipiau/ystrydebau penodol neu fel arall ailadrodd datganiadau sy’n seiliedig ar ragfarn).

